Document ID: 32012D0103
Publication Date: 2012-02-20

Content:
DEĊIŻJONI TA’ IMPLIMENTAZZJONI TAL-KUMMISSJONI
tal-20 ta’ Frar 2012
dwar l-approvazzjoni tal-kontijiet ta’ ċerti aġenziji tal-pagamenti fil-Ġermanja li jikkonċernaw l-infiq iffinanzjat mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2010
(notifikata bid-dokument numru C(2012) 899)
(It-test bil-Ġermaniż biss huwa awtentiku)
(2012/103/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (1), u b’mod partikulari l-Artikoli 30 u 33 tiegħu,
Wara li kkonsultat mal-Kumitat tal-Fond,
Billi:
(1)
Id-Deċiżjoni ta’ Implimentazzjoni tal-Kummissjoni 2011/271/UE (2) approvat, għas-sena finanzjarja 2010, il-kontijiet tal-aġenziji tal-pagament kollha ħlief għall-aġenzija tal-pagamenti Belġjana “Région Wallonne”, l-aġenziji tal-pagament Ġermaniżi “Baden-Württemberg”, “Bayern”, “Helaba” u “Rheinland-Pfalz”, l-aġenzija tal-pagamenti Taljana “ARBEA”, l-aġenzija tal-pagamenti Lussemburgiża “Ministère de l’agriculture, de la Viticulture et du Développement rural” u l-aġenzija tal-pagamenti Slovakka “APA”.
(2)
Wara t-trażmissjoni ta’ informazzjoni ġdida u wara li saru aktar kontrolli, il-Kummissjoni issa tista’ tiddeċiedi dwar l-infiq iffinanzjat mill-Fond Agrikolu Ewropew għall-Iżvilupp Rurali (FAEŻR) dwar l-integralità, l-eżattezza u l-veraċità tal-kontijiet imressqin mill-aġenziji tal-pagament Ġermaniżi “Baden-Württemberg”, “Bayern”, “Helaba” u “Rheinland-Pfalz”.
(3)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tippreġudikax deċiżjonijiet meħuda sussegwentement mill-Kummissjoni li jeskludu mill-finanzjament tal-UE nfiq li ma jiġix effettwat skont ir-regoli tal-UE,
ADOTTAT DIN ID-DEĊIŻJONI:
Artikolu 1
Il-kontijiet tal-aġenziji tal-pagament Ġermaniżi “Baden-Württemberg”, “Bayern”, “Helaba” u “Rheinland-Pfalz” li jikkonċernaw infiq iffinanzjat mill-Fond Agrikolu Ewropew għall-Iżvilupp Rurali (FAEŻR), fir-rigward tas-sena finanzjarja 2010, huma b’dan approvati.
L-ammonti li jistgħu jiġu rkuprati minn kull Stat Membru, jew li għandhom jitħallsu lil kull Stat Membru skont kull programm tal-iżvilupp rurali f’konformità ma’ din id-Deċiżjoni, inklużi dawk li jirriżultaw mill-applikazzjoni tal-Artikolu 33(8) tar-Regolament (KE) Nru 1290/2005, huma indikati fl-Anness.
Artikolu 2
Din id-deċiżjoni hija indirizzata lir-Repubblika Federali tal-Ġermanja.
Magħmul fi Brussell, l-20 ta’ Frar 2012.

Metadata:
Eurovoc Level 1 Categories: 100152
100146
100156
100161
100144
Eurovoc Level 2 Categories: 100277
100283
100177
100230
100282
100245
100187
Eurovoc Level 3 Categories: 2442
5283
5576
122
2106
4590
913
2515
1005
1155
2200
All Eurovoc Categories: 1052
1318
1542
2965
5575
6013